Diari Oficial de la Generalitat Valenciana


Sumari del DOGV 6098, del 09-09-2009 (2009/9994)

ACORD de 3 de setembre de 2009, del secretari autonòmic d'Ocupació, director general del SERVEF, pel qual s'amplia el termini per a la subscripció dels contractes dels agents d'Ocupació i Desenrotllament Local, establit en l'Ordre de 30 d'abril de 2009, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenrotllament Local per a l'exercici 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6098

Data del DOGV
:   09-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9994


Data del document
:   03-09-2009

Organisme emissor
:   Servei Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * ajuda pública
    * desenvolupament rural
    * ajuda a l'ocupació
    * administració local
    * suport econòmic
    * iniciativa local d'ocupació

ACORD de 3 de setembre de 2009, del secretari autonòmic d'Ocupació, director general del SERVEF, pel qual s'amplia el termini per a la subscripció dels contractes dels agents d'Ocupació i Desenrotllament Local, establit en l'Ordre de 30 d'abril de 2009, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenrotllament Local per a l'exercici 2009. [2009/9994]  
El dia 29 de maig de 2009 es va publicar en el Diari Oficial de la Comunitat Valenciana núm.6024, l'Ordre de 30 d'abril de 2009, de la Conselleria d'Economia, Hisenda i Ocupació, per la qual es convoquen les subvencions destinades al Programa de Foment del Desenrotllament Local per a l'exercici 2009.   
L'article 21 de l'esmentada Ordre, selecció i contractació dels agents d'Ocupació i Desenrotllament Local, en el seu apartat 4, establix que els contractes podran formalitzar-se a partir de la data de la resolució de concessió de la subvenció i fins al 15 de setembre de 2009.  
Vistes que les dificultats tècniques i organitzatives per a la subscripció dels contractes dels agents d'Ocupació i Desenrotllament Local en la data prevista i a fi de rendibilitzar al màxim el programa de foment d'ocupació en l'entorn local, es considera oportú ampliar el termini en què podrà formalitzar-se, per les entitats beneficiàries de la subvenció, els contractes amb els agents d'Ocupació i Densenrotllament Local, que hagen sigut seleccionats a l'empara de la convocatòria abans esmentada.   
Atés que l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, disposa la possibilitat d'ampliar els terminis establits per a realitzar tràmits o realitzar actuacions dins del procediment, llevat precepte en contrari i si les circumstàncies ho aconsellen i amb això no perjudiquen drets de tercers, així com allò disposat en la disposició final, de l'Ordre de 30 d'abril de 2009, acorde:   
Ampliar fins al 30 d'octubre de 2009 el termini per a la subscripció dels contractes, per les entitats beneficiàries de les subvencions, per a la contractació d'agents d'Ocupació i Densenrotllament Local, establit en l'article 21, apartat 4, de l'Ordre de 30 d'abril de 2009, de la Conselleria d'Economia, Hisenda i Ocupació, per al qual es convoquen les subvencions del Programa de Foment de Desenrotllament Local per a l'exercici 2009.  
València, 3 de setembre de 2009.- El secretari autonòmic d'Ocupació i director general del SERVEF: Luis Lobón Martín.